text: ল্যাটিসিফার হল এক প্রকার প্রলম্বিত ক্ষরণ কোশ যা বিভিন্ন উদ্ভিদের পাতায় এবং/অথবা কান্ডে উপস্থিত থাকে এবং গৌণ বিপাকজাত বর্জ্য পদার্থ হিসেবে তরুক্ষীর আর রবার উৎপাদন করে। ল্যাটিসিফার প্রধানত দুই প্রকার। যথা -
  গ্রন্থিযুক্ত ল্যাটিসিফার; যা ঘনসন্নিবিষ্ট বহুসংখ্যক তরুক্ষীর কোশের সমন্বয়ে গঠিত, এবং
  গ্রন্থিহীন ল্যাটিসিফার; যা একটি মাত্র দীর্ঘ তরুক্ষীর কোশ দ্বারা গঠিত।
  
  ক্ষত নিরাময় এবং শাকাহারী প্রাণীদের থেকে আত্মরক্ষার ক্ষেত্রে ল্যাটিসিফারের ভূমিকা আছে অনুমান করা হয় এবং এরা শ্রেণীবিন্যাসবিদ্যার কাজেও লাগে।
  
  ১৮৭৭ খ্রিঃ এইচ এ ডি ব্যারি ল্যাটিসিফারের প্রথম বর্ণনা দেন।
  
  তথ্যসূত্র
  তাইজ় এবং জা়ইগার. ১৯৯৮. প্লান্ট ফিজিওলজি সিনাউয়ার
  মালবার্গ পি. জি. ১৯৯৩. ল্যাটিসিফার্স - অ্যান হিস্টোরিকাল পার্সপেক্টিভ। বোট্যানিকাল রিভিউ ৫৯: ১-২৩
  
  বিষয়শ্রেণী:উদ্ভিদ শারীরস্থান
  বিষয়শ্রেণী:উদ্ভিদবিজ্ঞান
title: ল্যাটিসিফার